RADIO FREKWENSIE DISKOGRAM | Health24
Posted by: LABGIRL | 2008/01/14
RADIO FREKWENSIE DISKOGRAM
Hallo, Ek het vanaf Okt 2007 pyn in my heup area en was onlangs by 'n ortopeed, wat plate laat neem het. Hy het voorgestel dat ek fisio kry en as dit nie help nie, moet ek Radio Frekwensie Diskogram prosedure gaan. Die fsioterapeut het bevind dat ek my Romp spier beseer het. Haar behandeling help effens, maar dit gaan 'n lang proses wees. Ek wil dus graag weet wat behels die prosedure wat die ortopeed wil doen en hoe veilig is dit?
"n Diskogram word gedoen om te bepaal of 'n sekere diskus in die rug beskadig is en dalk pyn veroorsaak. "n Naald word in die diskus geplaas en 'n kontrasmiddel word ingespuit om sodoende die druk binne die diskus te verhoog. Dit kan pynlik wees en word gewoonlik gedoen nadat ander toetse reeds gedoen is (MR, Ct ens). Daar is natuurlik ook 'n risiko vir infeksie. Ek weet nie heeltemal hoekom die dokter dit aanbeveel het nie. Byt vir nog 'n rukkie vas met die fisioterapie.